224. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ Αριθ.2067181/7724/0022 της 29 Σεπτ./3 Οκτ. 1989 (ΦΕΚ Β΄ 738) Καθορισμός εισαγωγικού και καταληκτικού κλιμακίου Κλάδου ΠΕ8 Οικιακής Οικονομίας του Υπουργείου Γεωργίας. Έχοντας υπόψη: Ι.Τις διατάξεις: α)Του Νόμ. 1558/85 «Κυβέρνηση και Κυβερνητικά Όργανα». β)Του Νόμ. 1785/51 «Περί ιδρύσεως και λειτουργίας της Χαροκοπείου Ανωτάτης Σχολής Οικιακής Οικονομίας» με τριετή φοίτηση. γ)Του Π.Δ. 435/85 (ΦΕΚ 156/Α΄/18.9.85) «Ίδρυση Παιδαγωγικού Τμήματος Οικιακής Οικ/μίας στο Πανεπιστήμιο Αθηνών», στις διατάξεις του οποίου ορίζεται ότι η φοίτηση είναι 4ετής και οι πτυχιούχοι του τμήματος έχουν όλα τα δικαιώματα με τις αποφοίτους της Χαροκοπείου (άρθρ. 3). δ)Του Νόμ. 1505/84 «Αναδιάρθρωση μισθολογίου προσωπικού της Δημόσιας Διοίκησης και άλλες συναφείς διατάξεις» καθώς και την αριθ. 13208/360/85 ερμηνευτική εγκύκλιο της 4ης Δ/νσης Μισθολογίου του Γεν. Λογιστηρίου του Κράτους στην οποία ορίζεται ότι: Σε περίπτωση που τα έτη σπουδών, για τη χορήγηση πτυχίου από κάποια Σχολή Ανώτερη ή Ανώτατη αυξηθούν μετά τη δημοσίευση του νόμου αυτού, ως έτη σπουδών για την κατάταξη και εξέλιξη των υπαλλήλων που έχουν πτυχίο της Σχολής αυτής, θα λαμβάνονται υπόψη τα περισσότερα αυτά έτη (Επί του άρθρ. 3 παρ. 6). ε)Του Νόμ. 1824/88 «Ρύθμιση θεμάτων εκπαιδευτικών και άλλες διατάξεις» με τις οποίες τα Μ.Κ. του κλάδου ΠΕΙ5 καθηγητριών Οικιακής Οικονομίας του Υπουργείου Εθνικής Παιδείας και Θρησκευμάτων, που προσλαμβάνονται με τυπικό προσόν διορισμού το πτυχίο της Χαροκοπείου, ορίσθηκαν σε εισαγωγικό το 16ο και καταληκτικό το 1ο Μ.Κ (άρθρ. 3 παρ. Ι). 2.Το γεγονός ότι οι υπάλληλοι του Κλάδου ΠΕ8 Οικιακής Οικονομίας του Υπουργείου Γεωργίας που διορίζονται με το ίδιο τυπικό προσόν με τους υπαλλήλους του εκπαιδευτικού κλάδου ΠΕΙ5 του Υπουργείου Εθνικής Παιδείας και Θρησκευμάτων και ασκούν ανάλογο εκπαιδευτικό έργο στον Αγροτικό πληθυσμό της χώρας, έχουν εισαγωγικό Μ.Κ. το Ι8ο και καταληκτικό Μ.Κ. το 3ο, αποφασίζουμε: Ορίζουμε για τους υπαλλήλους του Κλάδου ΠΕ8 Οκιακής Οικονομίας του Υπουργείου Γεωργίας, εισαγωγικό μισθολογικό κλιμάκιο το Ι6ο και καταληκτικό μισθολογικό κλιμάκιο το Ιο. Οι υπηρετούντες υπάλληλοι του κλάδου αυτού, επανακατατάσσονται, από τη δημοσίευση της παρούσας, στα ανωτέρω μισθολογικά κλιμάκια και η διαφορά των αποδοχών από την επανακατάταξή τους καταβάλλεται από την αυτή ημερομηνία. Κυρώθηκε και από την έκδοσή της έχει ισχύ νόμου από την παρ. 36 άρθρ. ΙΙ Νόμ. Ι88Ι/Ι990 (ΦΕΚ Α΄ 42), (τόμ. 29, σελ. 90, 840). (Αντί για τη σελ. 50,347 (α) Σελ. 50,347(β) Τεύχος ΙΙ29-Σελ. 3 Οργανισμός Υπουργείου Γεωργίας 16.Α.α.222-224 